În perioada 2016-2017, au avut loc o serie de evaluări externe privind toate instrumentele în vederea elaborării prezentului raport. Documentele de evaluare întocmite de serviciile Comisiei legate de prezentul raport se bazează și ele, în mare măsură, pe aceste evaluări externe.

2. Context

UE este în continuare cel mai mare furnizor de asistență externă pe plan mondial. Prin această asistență, UE urmărește reducerea sărăciei, promovarea intereselor și valorilor fundamentale globale și ale UE (cum ar fi democrația, drepturile omului, pacea, stabilitatea, solidaritatea și prosperitatea) și susține salvgardarea bunurilor publice globale.

Instrumentele constituie o parte importantă a rubricii IV „Europa globală” a Cadrului financiar multianual 2014-2020 (CFM). Valoarea inițială totală la rubrica IV a fost de 66,2 miliarde EUR (adică 6 % din CFM). Instrumentele bugetului UE care intră sub incidența prezentul raport reprezintă un total de 51,8 miliarde EUR. În plus, cel de al 11-lea FED, care este în afara bugetului UE, are o alocare de 30,5 miliarde EUR.

Tabelul 1: Principalele instrumente din cadrul rubricii IV și FED

Instrumente Sume, în milioane EUR 1.Instrumentul de asistență pentru preaderare (IPA II) 12 138,63 2.Instrumentul european de vecinătate (IEV) 16 496,26 3.Instrumentul de cooperare pentru dezvoltare (ICD) 19 947,59 4.Instrumentul de parteneriat (IP) 958,53 5.Instrumentul european pentru democrație și drepturile omului (IEDDO) 1 306,56 6.Instrumentul care contribuie la stabilitate și pace (IcSP) 2 365,85 7.Instrumentul pentru cooperarea în materie de securitate nucleară (ICSN) 325,321 8.Decizia privind Groenlanda (DG) 217,8 Politica externă și de securitate comună (PESC) 2 121,24 Asistență macrofinanciară (AMF) 294,843 Fondul de garantare pentru acțiuni externe 1 627,67 Ajutor umanitar 8 2909,02 Mecanismul de protecție civilă al Uniunii 122,827 Inițiativa „Voluntari UE pentru ajutor umanitar” (EUAV) 126,02 Fondul european pentru dezvoltare durabilă (FEDD) 350 Marjă 4 -672,572 9.Cel de al 11-lea Fond european de dezvoltare, inclusiv Decizia privind țările și teritoriile de peste mări 30 506,00 10.Regulamentul comun de punere în aplicare (nu este un instrument de finanțare, ci un regulament pentru punerea în aplicare a unora dintre instrumentele de mai sus) N/A

Cele mai multe dintre instrumente s-au aflat sub presiune financiară de la crearea acestora din următoarele cauze:

·creșterea numărului de crize;

·instabilitatea din țările vecine și din lume;

·amenințările teroriste;

·fluxurile de refugiați fără precedent; și

·o creștere abruptă a migrației neregulamentare și a traficului de ființe umane.

Au trebuit instituite mecanisme inovatoare și ad hoc pentru a contribui la consolidarea răspunsului UE la noile presiuni, cum ar fi fondurile fiduciare și Instrumentul pentru refugiații din Turcia. Recent adoptatul Fond european pentru dezvoltare durabilă (septembrie 2017) a fost de asemenea instituit cu scopul de a spori capacitatea de mobilizare a fondurilor.

Adoptate la începutul anului 2014, instrumentele au fost concepute astfel încât să fie suficient de cuprinzătoare pentru a se adapta la evoluția cadrului politic. Caracterul lor cuprinzător a fost testat pe măsură ce liniile de demarcație dintre politicile externe și de dezvoltare și importanța legăturii dintre politicile interne și externe au evoluat în ultimii ani. Acestea fiind zise, de la momentul în care au fost concepute instrumentele, nu au fost considerate necesare niciun fel de modificări, cu excepția celor menite să acopere noi acțiuni legate de consolidarea capacităților pentru securitate și dezvoltare în temeiul Instrumentului care contribuie la stabilitate și pace.

3. Defalcarea financiară